text.text: موقع واب يعبر على أفكار وعقيدة ومشروع الحركة القومية التونسية
text.text_idx: #000000
text.text: الرئيسيةتاريخمحمد الصالح لطرش: من أبطال المقاومة ضد المستعمر سنة 1881
text.text_idx: #000006
text.text: محمد الصالح لطرش: من أبطال المقاومة ضد المستعمر سنة 1881
text.text_idx: #000007
text.text: جاته جنود الفرنسيس دبيــــــــــــــــة ☆ حتى اليهود ركبوا على الابغــــــــال
  زاد بعث للناحية الظهريــــــــــــــــــــــة ☆ من وطن سيدي غريس جوه امحال
text.text_idx: #000010
text.text: حطوا على عمدون ضيڨ عشيــــــــة ☆ و هم هجموا عليهم نسا و رجــــال
  خلوا فرايسهم للنسور هديـــــــــــــــة ☆ و الهوش ياكل في لحوم لـــــــرذال
  حسن باللطرش في الجبل تبييــــــــا ☆ و ڤالهم من غدوة كملوا ال مــــازال
text.text_idx: #000012
text.text: الاسلام لا من عانهم بسريــــــة ☆ الجنة حازوها مشات اڤـــــــــــــــدال
  يلوموا على من يطلب في المشلية ☆ و يسل سيفه في العدو حــــــــــــلال
  بني زيد و همامة اثناش ن فيـــة ☆ الحرب ليهم من ڤديم ابطـــــــــــــــــال
text.text_idx: #000013
text.text: علي بن عمارة صيد في الترعيــة ☆ محمد بن هذيلي بطل م الابطـــــال
  وطن الساحل فيهم الرجليــــــــــــة ☆ الواحد يلز كبدة على المــــــــــــلال
text.text_idx: #000014
text.text: ثمانية جنرالات لوجيروLogerot، دي بريمDe Breme، ڨومGaume، فينسندونVincendon، ريترRitter، دلباكDelbecque، عاللاندGalland، فورجمولForgemol و بريارBreart ... و عشرات من جند الفرانسيس و أذيالهم الڨومية و زواوة الدزيرية و أساطيلهم البحرية : خمسة فرڨاطات كبار حاصرت بنزرت و هاجمتها و حاصرت طبرڨة بحرا و هاجمتها هذا الكل أمام تخاذل السلطة الرسمية و خيانة الصادق باي للأمة؛
text.text_idx: #000015
text.text: من بعد حمـــــــــودة ☆ نقمة للكفـار عـز جنــــوده
text.text_idx: #000016
text.text: محمد الصالح (حسن) بالأطرش رغم إنو ما يسمعشي، رغم إنو مقرب من سلطة الباي، رغم إنو يواجه في ثمانية جنرالات برا و بحرا، رغم إنو في عدد صغير من المقاتلين المسلحين بأسلحة عتيقة إلا أنو تصدى لها الجيش الجرار و نجح بش يمحي مقدمته متحصنا بالجبال و الأوعار و متسلحا بإرادة كبيرة و بإيمان صادق بتونس و بضرورة الدفاع عنها...
text.text_idx: #000018
text.text: محمد الصالح بالأطرش ربح عسكريا “خلوا فرايسهم للنسور هديـــــــــــــــة ☆ و الهوش ياكل في لحوم لـــــــرذال” و كان مجهز نفسوا لكرّة أخرى “حسن باللطرش في الجبل تبييــــــــا ☆ و ڤالهم من غدوة كملوا ال مــــازال” و لكن يومة غدوة حتى جندي فرانساوي ما يقدم و النهار الي من بعد نفس السيناريو بل خرج من باجة ثلة من أعيانها و شيوخها و نواب الباي أعطوا الأمان للفرانسيس و طلبوا من ها البطل إنو ما يتعرضشي ل”ضيوف الباي”.
text.text_idx: #000019
text.text: صناديدنا حموا الراية و الأمة التونسية من السقوط ... أداو واجبهم إلي تمليه عليهم النخوة و الرجولية و محبة البلاد و كيف نقرا تاريخهم و المجهودات إلي بذلوها يزيدو يكبروا في عيوني و يزيد قدرهم يعلى عندي و تزيد رغبتي في تحقيق جزأ بسيط من أحلامهم ببلاد عزيزة و منيعة و كريمة يتعز فيها التونسي و ينذل فيها كل معتدي على ها الأمة الغالية.
text.text_idx: #000021
text.text: معركة قبرار ضد جيش الإستعمار 2 أكتوبر 1954
text.text_idx: #000023
text.text: إمتيازات رأس المال الأوروبي في تونس قبل الإستعمار
text.text_idx: #000024
text.text: كيف وقعت تونس في فخ القروض الأجنبية قبل الإستعمار؟؟
text.text_idx: #000025
text.text: دماء خالدة.. معركة رمثة بجبل تطاوين في 25سبتمبر 1915
text.text_idx: #000026
text.text: جميع الحقوق محفوضة لمجلة القومية التونسية 2021 Cream Magazine by Themebeez
text.text_idx: #000032